את מתארת מקרה מורכב הדורש בירור יסודי .
- כאב מוקרן מבעיה בירך. ייתכן שהמיפוי אומנם תקין, אך גם רקמות רכות (כגון שרירים, גידים, רצועות ועצבים) עלולות להיות מקור לכאב בברך.
- בעיה ישנה במניסקוסים שהתעוררה (הכאב הכרוני בברך המתעורר לפרקים / הכאב ביישור הברך).
להבנת מקור הכאב יש צורף בבדיקה מלאה במכון פיזיותרפיה שתכלול בדיקת יציבות ומיקום של הפיקה וכן בדיקה של המניסקוסים והרצועות. בנוסף תיבדק צורת ההליכה ומנח הגב, הירך, הברך והקרסול . אני בפירוש ממליץ לך להיבדק כדי לשקול את כל האפשרויות ולקבל טיפול מתאים שיכלול חיזוק ושיפור התפקוד.
להורדת נפיחות וכאב רצוי לקרר את הברך (שקית סנפרוסט אפונה תהיה מצוינת ) ל- 10 דקות רצופות מידי שעה.
ניתן לשאול ביד שרה מכשיר להורדת כאב tens (קל ונוח לשימוש + מוכח מחקרית ). בקשי מפיזיותרפיסט שיכוון לך את המכשיר ויסביר כיצד להשתמש.
הימנעי מכול פעולה המעוררת כאב ובטח ממשחק אגרסיבי או מישיבה ממושכת עם ברך כפופה .
ייתכן ותימצאי הקלה בישיבה על כסא גבוה כך שכף הרגל תלויה ולא דורכת על הרצפה .